**Kiegészítő tájékoztatás**

**BKV Zrt. irodaházak és telephelyeinek teljes körű vagyonvédelme és,biztonságtechnikai berendezések és rendszerek teljes körű,üzemeltetése, karbantartása, javítása**

**T-264/15.**

Az Ajánlattevők által feltett kérdésekre a válaszokat az alábbiakban adjuk meg.

Tájékoztatjuk önöket továbbá, hogy a részvételi jelentkezések benyújtásának helye, határideje:

1072 Budapest, Akácfa utca 15. III. emelet B303-as szoba

**2015.12.21. 10:00**

A részvételi jelentkezések bontásának helyszíne:

1072 Budapest, Akácfa utca 15. III. emelet **B 300-as tárgyaló**

Tájékoztatjuk továbbá az érdeklődőket, hogy Ajánlatkérő az eljárást megindító hirdetményt módosítja. A módosításról hirdetmény kerül közzétételre.

**Kérdések-válaszok**

1. **kérdés:**

Az Ajánlattételi felhívás VI.3) További információk pontjának 11. alpontja előírja, hogy Részvételre jelentkezőnek csatolnia kell a meglévő URH rádiók frekvenciahasználatára szóló,  
Nemzeti Média és Hírközlési Hatóság által kiállított hatályos engedélyének egyszerű másolatát.  
Jól gondoljuk, hogy ezt az engedélyt kizárólag csak az A) részre történő jelentkezés esetén szükséges csatolni?

**Válasz:** Kizárólag csak az A) részre történő jelentkezés esetén szükséges csatolni. Az eljárást megindító hirdetmény módosításra kerül, a követelmény egyértelmű megfogalmazásával.

1. **kérdés:**

„A BKV Zrt. irodaházak és telephelyeinek teljes körű vagyonvédelme és biztonságtechnikai berendezések és rendszerek teljes körű üzemeltetése, karbantartása, javítása tárgyban megjelent felhívás III.2.3. Műszaki, illetve szakmai alkalmassági feltételnél (A) rész esetén) a 700 millió HUF összegű referenciának egy megbízótól kell származnia, vagy a 700 millió HUF összegű referencia több megbízótól is származhat?”

**Válasz:**

1. rész esetében a felhívás feladását megelőző 72 hónap során teljesített, teljes körű vagyonvédelemre és/vagy élőerős őrzésre és/vagy objektumőrzésre vonatkozó **összesen legalább** – általános forgalmi adó nélkül számított – 700 millió HUF összegű referenciával. A referenciát több teljesítésből is be lehet mutatni, nem követelmény, hogy egy megbízótól származzon.
2. **kérdés:**

A Részvételi felhívás 7. oldalán ismertetik az M1 alkalmassági követelményhez tartozóan a megkövetelt igazolási módokat:

M1: ismertetnie kell a felhívás feladását megelőző 72 hónap során végzett legjelentősebb szolgáltatásait a 310/2011 (XII.23.) Korm. rendelet 16. § (1) és (2) bekezdése szerint igazolva. A referencia nyilatkozatnak vagy referencia igazolásnak legalább a következő adatokat kell tartalmaznia: a teljesítés ideje, a szerződést kötő másik fél, a szolgáltatás tárgya, az ellenszolgáltatás összege, továbbá nyilatkozni kell arról, hogy a teljesítés az előírásoknak és a szerződésnek megfelelően történt-e.

A Kiegészítő iratok 23. és 24. oldalán az ellenszolgáltatás összegét évenkénti bontásban kérik.

Mivel a részvételi felhívásban foglaltak az irányadóak, jól értelmezzük, hogy elegendő a szolgáltatás összegét megadni évenkénti bontás nélkül?

**Válasz:**

A korábbi teljesítéseket a vonatkozó kormányrendelet szerint kell igazolni. A Kiegészítő iratok 23. és 24. oldalán található dokumentumok minták, a benyújtott igazolások ettől eltérhetnek.

Felhívjuk a figyelmet arra, hogy az igazolást a jogszabálynak megfelelően kell benyújtani, a felhívásban is rögzítettek szerint a felhívás feladását megelőző 72 hónap során végzett teljesítések fogadhatóak el.

Kérjük, hogy a korábbi teljesítések igazolása oly módon kerüljön benyújtásra, hogy abból az alkalmassági követelménynek megfelelés megállapítható legyen.

Részvételre jelentkező dönthet úgy, hogy a benyújtott igazolásában az ellenszolgáltatás egy összegben szerepel, azonban annak megállapíthatónak kell lennie, hogy a teljesítés időszaka a felhívás feladását megelőző 72 hónapra vonatkozik.